આ ઘટનાને નજરે નિહાળનારા સુસૈન થોમસને મીડિયાને જણાવ્યું કે તેણે પરિસરમાં ફાયરિંગ થવાનો અવાજ અને લોકોની બૂમાબૂમ સાંભળી હતી. તેથી તે બહાર નીકળવા ગયો હતો પણ પોલીસે તેને બહાર જતાં અટકાવ્યો હતો અને ઘરમાં જ રહેવા સલાહ આપી હતી અને પોલીસે તે બહાર નીકળી ન જાય તે માટે બહારથી તેના ઘરને તાળું મારી દીધું હતું, જોકે મામલો થાળે પડ્યા બાદ પોલીસ અધિકારીઓએ તાળું ખોલ્યું હતું. અમેરિકામાં આ પ્રકારે એકસાથે ત્રણ જગ્યાએ થયેલા ફાયરિંગમાં ચાર લોકોનાં મોત થયા બાદ શહેરમાં આતંકવાદી હુમલો થયાની આશંકાથી ભારે નાસભાગ મચી જવા પામી હતી, જોકે બાદમાં પોલીસે આ અંગે સ્પષ્ટતા કરતાં લોકોએ રાહત અનુભવી હતી. પોલીસે આ ઘટના આંતરિક વિવાદના કારણે થઈ હોવાનું અનુમાન કર્યું છે ત્યારે આ અંગે હાલ પોલીસ હુમલાખોરો અંગે તપાસ ચલાવી રહી છે, જોકે એક શકમંદની આ કેસમાં ધરપકડ કરવામાં આવી છે પણ જે રીતે ફાયરિંગ થયું હતું તે જોતાં થોડા સમય સુધી આતંકી હુમલો થયાની અફવા ફેલાતાં લોકોમાં ભારે નાસભાગ અને અફરાતફરી મચી ગઈ હતી.